1. **Indica que tipo de modificación do contrata se trata.**

* A empresa Supercompra propón a Borja Mari, caixeiro, que pase a realizar tarefas de recepción de mercadorías no almacén durante un mes debido a que un dos tres compañeiros que se encargan desas tarefas está de vacacións.
* Dores, camareira no restaurante Torreznitos, é ascendida a encargada debido á xubilación de Fermín, o antigo encargado. Cobrará o salario de Fermín.
* A empresa Formigón vai construír unhas vivendas en Valladolid e propón o traslado de Piluca, capataz de obra, durante o tempo que duren as obras (estimado en 18 meses). Trasladarase dentro de 15 días e a empresa abonaralle todos os gastos de transporte, aloxamento e manutención.
* Motivada polo descenso de vendas, a empresa IDEA decide cambiar a remuneración dos seus traballadores, de maneira que cobrarán unha cantidade fixa máis comisións. Aproximadamente, a cantidade fixa será un 80% do salario que viñan percibindo e o resto, serán comisións proporcionais ás vendas e sen límite máximo. A medida iniciarase o próximo mes.
* Bárbara, que é xefe de equipo pasará a ser un compoñente máis do equipo durante 3 meses, debido a que mantén moitas discusións co seu equipo porque non renden o que ela espera. Redúcenlle o salario e as vacacións, xa que ao non ser xa xefa de equipo deixará de cobrar o complemento salarial de produtividade e xa non dispoñerá dunha semana adicional de descanso ao ano.
* Agostiña, delineante nunha consultoría vai traballar como calcadora (mesma categoría profesional) durante 8 meses debido a que teñen cincuenta clientes máis do previsto. Subíronlle o soldo un 10% porque ten que axustarse aos prazos de entrega pactados.

1. **Indica que tipo de modificación de contrato ten lugar e se todo é conforme á legalidade nestes supostos:**

* Nunha empresa de construción, Bonifacio, o arquitecto, ten un accidente que lle vai a impedir asistir ao traballo unha semana. A dirección da empresa encarga ao aparellador, Luis, que asuma as funcións de Bonifacio ata que volva. Aínda que non tiñan o mesmo horario, a empresa tranquiliza a Luis porque vai manter todas as súas condicións laborais.
* A empresa Market S.A., decide trasladar por tempo indefinido a Natacha a un dos seus centros de traballo en Quenia xa que é a única na empresa que fala suahili. Triplicáronlle o salario pero ela debe correr con todos os seus gastos e os da súa familia.
* Un banco ante a necesidade de atender á demanda de clientes pola tarde, decide ampliar o seu horario ata as 18 horas; ante esta situación, comunícalle a un dos seus traballadores, que se lle vai a cambiar o horario de traballo. En lugar de traballar de 8:00 a 16:00, traballará de 9:30 a 18:30, con media hora de descanso para comer.
* Jaimito leva doce anos na tenda de reparacións Chapuzas, SL. Nos dous últimos anos están a ter unha redución de clientes, razón pola cal a empresa lle cambia de xornada total a xornada parcial de 25 h/semana. Como se vai a reducir o seu salario, propóñenlle que realice 15 horas complementarias á semana. É avisado con 15 días de antelación.
* Carmela, responsable do Departamento de Vendas nunha fábrica, pasará a realizar as funcións do comercial, Eusebio, ata que dentro dun mes contraten a outra persoa. Eusebio acaba de deixar o traballo, sen preavisar, razón pola cal non teñen a ninguén que lle substitúa. Manteñen a Carmela o seu salario anterior, xa que debe sacar adiante tamén o traballo como responsable do Departamento de Vendas.
* Unha empresa de Madrid, dedicada á fabricación de motores de corrente alterna abriu un novo local en Mallorca e necesitan que Sancho, o xefe de produción, viaxe cada tres meses e mantéñase quince días alí para supervisar a actividade en Mallorca. Hoxe é venres e a súa primeira viaxe terá lugar o mércores da semana que vén. Recibirá uns complementos non salariais en concepto de dietas e aloxamento, para cubrir os seus gastos. Con el viaxará a súa esposa Dulcinea, pero a empresa non asume os gastos dela.
* A tendencia para comer batidos detox tivo un forte impacto na facturación da empresa de repostería Doces Chuches. As vendas caeron significativamente, polo que Lucio pasará de xornada completa a xornada parcial de 20 horas, ademais de que non traballará de mañá, senón de tarde. Reduciranlle o soldo á metade. O cambio será efectivo a partir da semana seguinte ao aviso.
* A barbería Despeiteados ten varias perruqueiras e dous aprendices. Unha delas, Sarita, é avisada que o próximo mes pode exercer como perruqueira, a proba. Se durante os 6 meses seguintes realiza ben o seu traballo recibirá o ascenso. Ata entón, non lle modificarán o contrato ata que non demostrase que posúe as competencias necesarias.