1. **Resolve estos casos: analiza de que tipo de extinción se trata e que efectos ten para o traballador.**

*EXEMPLO:*

1. *Conchi non cobra desde fai varios meses.*

*Trátase dunha extinción por vontade do traballador. Terá que solicitar a extinción do seu contrato no Xulgado do Social e esperar sentenza. Ten dereito a unha indemnización de 33 días de salario por ano traballado cun máximo de 24 mensualidades.*

1. Rockefeller, un empresario sufriu un infarto e morreu. A familia non continúa coa actividade empresarial.
2. No seu contrato, Margarita pactou que conseguiría o seu título en setembro (estaba pendente de aprobar FOL), pero non o logrou.
3. Jaime, socorrista con contrato temporal, deixa de traballar o 10 de setembro por peche de piscina.
4. Bea atopou outro traballo mellor.
5. Facundo enfádase porque lle dixeron que o seu rendemento está a baixar e decide non volver á empresa. Non presentou a súa carta de despedimento nin telefonou para avisar.
6. Julián, profesor de educación física, ten un accidente de coche, a consecuencia do cal desenvolve unha lesión permanente no brazo esquerdo.
7. Sofía cumpriu 69 anos e decide que quere deixar xa de traballar.
8. Hai un incendio que destrúe o local da empresa.
9. Nunha empresa de 300 traballadores, van despedir a 30.
10. Un traballador debe acudir a diálise unha vez á semana, ata que poida realizárselle un transplante de ril. Debido ao alto número de ausencias ao traballo é despedido.
11. Ronsel traballa noutra empresa do mesmo sector polas tardes sen comunicalo previamente e desviar clientes dunha a outra.